— Для гэтага павінна быць створана заканадаўчая база, якая будзе прымальная і для сферы аховы здароўя, і для людзей, — адзначыла Вольга Клімовіч. — Што такое бясплатнае донарства? Калі чалавек за здачу крыві або яе кампанентаў не атрымлівае грошы. Але гэта не значыць, што ён не павінен быць ніяк заахвочаны. Неабходныя нейкія прывілеі, афіцыйныя льготы, бонусы, як гэта адбываецца ў многіх краінах свету. У Беларусі ёсць шмат людзей, гатовых бясплатна здаваць кроў, іх проста варта правільна матываваць.